แบบประเมินความเพียงพอของระบบการควบคุมภายใน

บริษัท กันกุลเอ็นจิเนียริ่ง จำกัด (มหาชน)

สำหรับปี 2556

แบบประเมินนี้จัดทำโดยคณะกรรมการบริษัทซึ่งเป็นความเห็น

ของคณะกรรมการ

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริต และจริยธรรมในการดำเนินธุรกิจ
การจัดทำโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบการปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงานใช่หรือไม่

 ใช่  ไม่ใช่

  บริษัทฯ ได้มีการวางแผนงาน
  และกำหนดเป้าหมายการดำเนินธุรกิจในแต่ละปีไว้อย่างชัดเจนและวัดผลได้
  ไม่ว่าจะเป็นเป้าหมายต่างๆ ในการดำเนินธุรกิจ และนโยบายต่างๆ
  เพื่อเป็นแนวทางให้พนักงานยึดถือปฏิบัติ

1.2 คณะกรรมการบริษัทได้ทบทวนเป้าหมายการปฏิบัติงานแล้วว่า
การตั้งเป้าหมายได้ดำเนินการอย่างรอบคอบ
และได้พิจารณาถึงความเป็นไปได้ของเป้าหมายที่กำหนด
ตลอดจนได้มีการวิเคราะห์ถึงการให้สิ่งจูงใจ หรือผลตอบแทนแก่พนักงานว่าเป็นไปอย่างสมเหตุสมผล
โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
(เช่น ตั้งเป้าหมายยอดขาย ของบริษัทไว้สูงเกินความเป็นจริง
ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

  คณะกรรมการบริษัทได้มีการพิจารณาทบทวนเป้าหมายในการดำเนินธุรกิจ และการบริหารงานต่าง
  ๆ โดยจัดให้มีการประชุม ทุก ๆ ไตรมาส เพื่อพิจารณาผลการดำเนินงานของบริษัทฯ
  และปรับแผนการดำเนินงานให้ได้ผลเป็นไปตามเป้าหมายที่กำหนดไว้ ทั้งนี้บริษัทฯ
  ไม่มีการจูงใจหรือให้ประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริต
  หรือประพฤติมิชอบโดยยังคงยึดมั่นต่อจรรยาบรรณและจริยธรรมทางธุรกิจ

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

  บริษัทฯ มีการจัดโครงสร้างองค์กรที่เหมาะสมกับการดำเนินงานของบริษัทฯ
  ทำให้สามารถบริหารงานได้อย่างมีประสิทธิภาพ

1.4 บริษัทมีข้อกำหนดเกี่ยวกับจริยธรรม (Code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษ หากมีการฝ่าฝืน หรือไม่

 มี  ไม่มี

  บริษัทฯ มีนโยบายการกำกับดูแลกิจการ ซึ่งรวมถึงระเบียบปฏิบัติเกี่ยวกับจริยธรรมทางธุรกิจ
  (Code of Business Ethics ) และจรรยาบรรณ (Code of Conduct)
  เพื่อเป็นแนวทางในการปฏิบัติหน้าที่ของกรรมการ ผู้บริหารและพนักงานของบริษัท
  ซึ่งมีการกำหนดข้อห้ามของฝ่ายบริหารและพนักงานในลักษณะที่อาจก่อให้เกิดความขัดแย้งทางผลประโยชน์ต่อบริษัทฯ

5.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไปที่รัดกุม และสามารถป้องกันการทุจริตได้ หรือไม่

 ใช่  ไม่ใช่

  บริษัทฯ
  ได้กำหนดนโยบายและระเบียบวิธีการปฏิบัติงานอย่างเป็นลายลักษณ์อักษรครอบคลุมถึงการปฏิบัติงานด้านการเงิน
  การบัญชี การจัดซื้อ การบริหารทรัพยากรบุคคล การขายและการตลาด
  ตลอดจนได้มีการกำหนดโครงสร้าง อำนาจอนุมัติในเรื่องต่าง ๆ อย่างเป็นลายลักษณ์อักษร

6.  ในการกำหนดนโยบายและแผนการปฏิบัติงานบริษัทได้คำนึงถึงความเป็นธรรมต่อคู่ค้า
    เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

  บริษัทฯ มีนโยบายและยึดหลักความซื่อสัตย์สุจริต, ความรับผิดชอบ,
  สร้างและพัฒนาความสัมพันธ์อย่างต่อเนื่อง และความเป็นธรรมต่อคู่ค้า
  เพื่อความสำเร็จในการดำเนินธุรกิจในระยะยาวของบริษัทฯ

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอกเช่น การเปลี่ยนแปลงของเทคโนโลยีหรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น
ด้วยเหตุนี้การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการ ต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
    (Identification of Risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่มีความเสี่ยงนั้นๆ จะเกิดขึ้น
    (Analysis of Risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1
บริษัทมีการประเมินอย่างสม่ำเสมอหรือไม่ว่าการประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

  บริษัทฯ ได้มีการจัดตั้งคณะกรรมการบริหารความเสี่ยง (Risk Management Committee)
  โดยนำ Enterprise Risk Management (ERM) มาใช้วิเคราะห์ความเสี่ยงทางธุรกิจ
  พร้อมทั้งหามาตรการป้องกันและแก้ไขความเสี่ยงดังกล่าว
  โดยใช้แนวทางการบริหารความเสี่ยงตามกรอบการบริหารความเสี่ยงของ COSO (Committee
  of Sponsoring Organization Of the Trade Way Commission)

2.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

  บริษัทฯ มีการระบุความเสี่ยงที่อาจจะมีผลกระทบต่อการบรรลุวัตถุประสงค์
  และเป้าหมายโดยพิจารณาความเสี่ยงที่เกิดจากปัจจัยภายในและภายนอก เช่น สภาพแวดล้อม
  กฎหมาย การเงิน ระบบสารสนเทศ เป็นต้น

2.3 บริษัทกำหนดให้มีมาตรการในการติดตามเหตุการณ์ที่ เป็นสาเหตุของ ปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

  บริษัทฯ ได้กำหนดข้อบ่งชี้สาเหตุของปัจจัยความเสี่ยง, มาตรการป้องกัน
  โดยมอบหมายให้หน่วยงานที่รับผิดชอบความเสี่ยงเรื่องนั้น ๆ ดูแลโดยตรง
  ฝ่ายตรวจสอบภายในเป็นผู้ตรวจประเมินผลการควบคุมเพื่อให้ความเสี่ยงอยู่ในระดับที่ยอมรับได้

4.  บริษัทได้แจ้งให้พนักงานทุกคนที่เกี่ยวข้องรับทราบ
    และปฏิบัติตามมาตรการบริหารความเสี่ยงที่กำหนดไว้ใช่หรือไม่

 ใช่  ไม่ใช่

  บริษัทฯ ได้จัดประชุมอบรมการบริหารจัดการในด้านความเสี่ยง
  เพื่อให้ความรู้กับผู้บริหารระดับจัดการขึ้นไปได้รับทราบ และนำไปปฏิบัติ

5.  บริษัทมีการติดตามว่าหน่วยงานต่างๆ ได้ปฏิบัติตามแผนการบริหารความเสี่ยงที่กำหนดไว้
    ใช่หรือไม่

   ใช่  ไม่ใช่

  บริษัทฯ ได้กำหนดให้มีคณะกรรมการบริหารความเสี่ยง (Risk Management Committee)
  เพื่อดูแลการบริหารความเสี่ยง และมีฝ่ายตรวจสอบภายในตรวจติดตามและรายงานผลเป็นระยะ
  ๆ เพื่อให้การปฏิบัติงานเป็นไปตามแผนที่วางไว้

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1
บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจน
และเป็นลายลักษณ์อักษรใช่หรือไม่

   ใช่  ไม่ใช่

  บริษัทฯ ได้กำหนดและจัดทำระเบียบปฏิบัติวงเงินอำนาจอนุมัติเพื่อดำเนินการในแต่ละกิจกรรม
  โดยระบุขอบเขต อำนาจหน้าที่
  และวงเงินอำนาจอนุมัติของฝ่ายบริหารในแต่ละระดับไว้อย่างชัดเจน

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

  บริษัทฯ ได้จัดทำคู่มือการปฏิบัติงาน (Work Book) ซึ่งมีการแบ่งแยกอำนาจหน้าที่ของการอนุมัติ
  การบันทึกบัญชี และการจัดเก็บทรัพย์สินไว้อย่างชัดเจน เพื่อให้มีการตรวจสอบซึ่งกันและกันได้

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคลดังกล่าว

บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ
  มีการกำหนดนโยบายการทำธุรกรรมดังกล่าวให้เป็นไปตามกฎหมายว่าด้วยหลักทรัพย์และตลาดหลักทรัพย์
  ข้อบังคับ ประกาศ คำสั่ง หรือข้อกำหนดที่เกี่ยวข้อง
  และเปิดเผยข้อมูลในแบบแสดงรายการข้อมูลประจำปี
  รายงานประจำปีและหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัท
  นอกจากนี้ บริษัทฯ
  มีการจัดตั้งฝ่ายตรวจสอบภายในเพื่อทำหน้าที่รวบรวมข้อมูลการทำธุรกรรมดังกล่าวเพื่อนำเสนอต่อคณะกรรมการตรวจสอบเพื่อพิจารณาให้ความเห็น

4.  ในกรณีที่มีการทำธุรกรรมตาม 3.3
    การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ ได้ระบุขั้นตอนและผู้มีอำนาจอนุมัติธุรกรรมตามข้อ 3.3 นี้แล้วในจรรยาบรรณธุรกิจ
  ซึ่งระบุไว้ชัดเจนว่าผู้มีส่วนได้เสียจะไม่มีสิทธิเข้าร่วมพิจารณาอนุมัติธุรกรรมนั้น ๆ
  และคำนึงถึงประโยชน์สูงสุดของบริษัทฯ เป็นสำคัญ

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญ
และพิจารณาโดยถือเสมือนเป็นรายการที่กระทำกับบุคคลภายนอก (On Arms’Length Basis)
ใช่หรือไม่

   ใช่  ไม่ใช่  ไม่มีกรณีดังกล่าว

  บริษัทฯ
  ได้กำหนดนโยบายการทำธุรกรรมกับบุคคลที่อาจมีความขัดแย้งไว้เป็นลายลักษณ์อักษรอย่างชัดเจน
  เพื่อเป็นแนวทางให้คณะกรรมการและฝ่ายบริหารยึดถือนำไปปฏิบัติ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพัน บริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

   ใช่  ไม่ใช่  ไม่มีกรณีดังกล่าว

  บริษัทฯ มีหน่วยงานทางการเงิน หน่วยงานควบคุมและบริหารหนี้ และหน่วยงานกฎหมาย
  ในการติดตามดูแลการปฏิบัติตามเงื่อนไขดังกล่าว
  และยังมีผู้ตรวจสอบภายในและภายนอกตรวจสอบและติดตามอีกด้วย

3.7 กรณีที่บริษัทมีมาตรการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

   ใช่  ไม่ใช่  ไม่มีกรณีดังกล่าว

  บริษัทฯ ได้ระบุขั้นตอนและผู้มีอำนาจอนุมัติธุรกรรมตามข้อ 3.3 นี้แล้วในจรรยาบรรณธุรกิจ
  อย่างไรก็ตามไม่มีกรณีที่ผู้เกี่ยวข้องนำโอกาสหรือประโยชน์ของบริษัทฯ ไปใช้เพื่อประโยชน์ส่วนตัว

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอรวมทั้งมีการกำหนดทิศทางให้บุคคลที่บริษัทแต่งตั้งให้เป็นคณะกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

   ใช่  ไม่ใช่  ไม่มีกรณีดังกล่าว

  บริษัทฯ มีการติดตามดูแลการดำเนินงานของบริษัท และบริษัทย่อยอย่างต่อเนื่อง และสม่ำเสมอ
  รวมทั้งกำกับดูแลนโยบายให้ทุกบริษัทมีทิศทางการดำเนินงานที่สอดคล้องเป็นไปในทิศทางเดียวกับนโยบายของคณะกรรมการบริษัท
  และมีการรายงานผลให้ที่ประชุมคณะกรรมการบริหารทราบทุกเดือน
  และรายงานต่อคณะกรรมการบริษัททุกไตรมาส

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

  บริษัทฯ มีคณะกรรมการตรวจสอบ
  และฝ่ายตรวจสอบภายในที่จะทำหน้าที่ตรวจสอบการปฏิบัติงานของบริษัทฯ
  ให้เป็นไปตามกฎระเบียบและกฎหมายที่กำหนด
  ตลอดจนมีหน่วยงานกฎหมายให้คำปรึกษาในธุรกรรมใหม่ ๆ ที่เกิดขึ้นเป็นกรณี

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

   มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)
หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

4.1 ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัททางเลือกต่าง ๆ เป็นต้น)

 ใช่  ไม่ใช่

  บริษัทฯ จัดให้มีการประชุมอย่างสม่ำเสมอ โดยได้จัดให้มีข้อมูลและรายงานที่สำคัญต่าง ๆ
  อย่างเพียงพอให้แก่คณะกรรมการ หรือผู้บริหารหน่วยงานด้านต่างๆ
  สามารถพิจารณาและวิเคราะห์ข้อมูล เพื่อประโยชน์ในการตัดสินใจและวางแผนงาน

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุมอย่างน้อยภายในระยะเวลาขั้นต่ำตามที่กฎหมายกำหนด
ใช่หรือไม่

 ใช่ ได้รับก่อนวันประชุมเฉลี่ย 7 วัน  ไม่ใช่

  บริษัทฯ กำหนดให้ส่งหนังสือนัดประชุม
  พร้อมเอกสารประกอบวาระการประชุมให้กรรมการบริษัทก่อนวันประชุมไม่น้อยกว่า 7 วัน

4.3 รายงานการประชุมกรรมการ
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
เช่น ได้มีการบันทึกข้อซักถามของกรรมการ ความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

  บริษัทฯ มีเลขานุการบริษัท จดบันทึกและจัดทำรายงานการประชุมคณะกรรมการ
  ที่แสดงรายละเอียดอย่างเพียงพอที่ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

  บริษัทฯ ได้กำหนดให้ฝ่ายบัญชีรับผิดชอบจัดเก็บเอกสารทางบัญชี
  และฝ่ายเลขนุการบริษัทรับผิดชอบจัดเก็บหนังสือ
  สัญญาและหรือเอกสารสำคัญเกี่ยวกับบริษัทไว้ให้ครบถ้วนเป็นหมวดหมู่
  รวมทั้งกำหนดระยะเวลาการจัดเก็บเอกสารให้เป็นไปตามที่กฎหมายกำหนด

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายบัญชีที่ ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

  บริษัทฯ ได้กำหนดใช้นโยบายบัญชีบริษัทตามหลักมาตรฐานการบัญชีที่รับรองทั่วไป
  ซึ่งมีผู้สอบบัญชีภายนอกเข้าตรวจสอบ และให้ความเห็นก่อนส่งให้คณะกรรมการบริษัทพิจารณา

ส่วนที่ 5 ระบบการติดตาม(Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

  ฝ่ายบริหารได้รายงานผลการดำเนินงานต่อคณะกรรมการบริหารทุกเดือน
  และรายงานต่อคณะกรรมการบริษัททราบทุกไตรมาส
  หากผลการดำเนินงานไม่เป็นไปตามเป้าหมายที่กำหนดไว้จึงดำเนินการแก้ไขอย่างมีแผนงาน

2.  กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสมใช่หรือไม่

 ใช่  ไม่ใช่  ไม่มีกรณีดังกล่าว

  ในกรณีที่ผลการดำเนินงานมีความคลาดเคลื่อนจากเป้าหมาย บริษัทฯ
  ได้ดำเนินการแก้ไขภายในระยะเวลาที่เหมาะสม

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

  บริษัทฯ
  จัดให้มีหน่วยงานตรวจสอบภายในตรวจสอบและประเมินระบบการควบคุมภายในของหน่วยงานต่างๆ
  โดยพิจารณาจากความเสี่ยง และมีแผนการตรวจสอบประจำปี
  รายงานผลการตรวจสอบต่อคณะกรรมการตรวจสอบเป็นประจำทุกไตรมาส

5.4 กรณีที่บริษัทมีการตรวจสอบภายใน
บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระ
และเสนอรายงานผลการตรวจสอบได้อย่างตรงไปตรงมา ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ กำหนดให้มีกฎบัตรของฝ่ายตรวจสอบภายใน ซึ่งระบุอำนาจหน้าที่ในการเข้าถึงข้อมูลต่างๆ
  ที่จำเป็นต่อการปฏิบัติภารกิจได้อย่างอิสระและเที่ยงธรรมภายใต้การสนับสนุนและความร่วมมืออย่างดีจากคณะผู้บริหาร

5.5 เมื่อมีการตรวจพบข้อบกพร่องที่เป็นสาระสำคัญได้มีการรายงานต่อคณะกรรมการบริษัท /
คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

  ฝ่ายตรวจสอบภายในมีการรายงานผลการตรวจสอบต่อคณะกรรมการตรวจสอบประจำทุกไตรมาส
  เพื่อพิจารณาสั่งการ และมีการติดตามผลอย่างต่อเนื่อง

5.6
บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
ใช่หรือไม่

 ใช่  ไม่ใช่

  บริษัทฯ
  ได้กำหนดให้หน่วยงานที่ต้องปรับปรุงแก้ไขข้อบกพร่องมีหน้าที่รายงานความคืบหน้าต่อคณะกรรมการบริหารความเสี่ยงเพื่อรายงานต่อที่ประชุมฝ่ายบริหารประจำทุกเดือน
  โดยฝ่ายตรวจสอบภายในจะทำหน้าที่ติดตามความคืบหน้าในการปรับปรุงข้อบกพร่องและรายงานต่อคณะกรรมการตรวจสอบทุกไตรมาส

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียง และฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

บริษัทฯ มีนโยบายในเรื่องดังกล่าวชัดเจน อย่างไรก็ตามที่ผ่านมาบริษัทฯ ยังไม่มีกรณีดังกล่าวเกิดขึ้น